cyanic-selkie/wikianc huggingface dataset:
Արծաթի բրոմիդ
Ստացում
Այս ռեակցիայում անջատվում է արծաթի բրոմիդի թեթևակի դեղին, մանր բյուրեղների տեսքով նստվածք։ Այս ռեակցիան հաճախ օգտագործվում է անալիտիկ քիմիայում՝ արծաթի որակական և քանակական որոշման համար։ Համապատասխան պայմանների առկայության դեպքում (զտություն և կոնցենտրացիա) նստվածքի փոխարեն կարող է առաջանալ կոլոիդ լուծույթ։
Արծաթի բրոմիդ հնարավոր է ստանալ անմիջականորեն այն կազմող տարրերից․
Քիմիական հատկություններ
Լույսի ազդեցության ներքո արծաթի բրոմիդն քայքայվում է․
Այս ռեակցիան բազմաթիվ լուսանկարչական գործընթացների հիմքում է ընկած։
Քիմիական լաբորատորիաներում, որպես կանոն, արծաթի միացությունների հետ աշխատելիս առաջացած թափոններն դեն չեն գցում, այլ նորից վերականգնում են։ Դրա համար արծաթի աղերի խառնուրդն առանձնացնում են նստվածքի վերևում գտնվող, արծաթ չպարունակող հեղուկից, լվանում և փոխազդեցության մեջ են դնում ցինկի և ոչ մեծ քանակությամբ ուժեղ միներալային թթվի հետ (օրինակ՝ ծծմբական)։ Քանի որ արծաթի աղերի նստվածքներն քիչ լուծելի նյութեր են, ուրեմն նստվածքի վերևում արծաթի իոնների կոնցենտրացիան փոքր է, այդ պատճառով ցինկի հետ ռեակցիան ընթանում է շատ դանդաղ (օրեր և ավել)։ Ռեակցիայի սխեման է
Արծաթը տվյալ ռեակցիայում անջատվում է մանր մոխրագույն փոշու տեսքով։ Դրանից հետո այն կարող է վերահալվել կամ լուծվել ազոտական թթվի մեջ՝ արծաթի նիտրատի առաջացման համար, ինչը արծաթի հիմնական պատրաստուկն է, որից ստացվում են մյուս միացությունները։
Կիրառում
Լույսի ազդեցությամբ արծաթի բրոմիդի քայքայումն օգտագործվում է լուսանկարչության մեջ։ Արծաթի բրոմիդն նաև օգտագործվում է հատուկ ապակիների ստեղծման համար, որոնք փոխում են իրենց լուսանցիկությունն տարբեր լուսավորումների դեպքում։ Արծաթի բրոմիդ պարունակող ապակու լուսավորման ժամանակ տեղի է ունենում վերջինիս քայքայումն՝ արծաթի մանրադիսպերսային մասնիկների առաջացմամբ և ապակին մթնանում է։ Մթության մեջ տեղի է ունենում հակառակ գործընթացն (քանի որ ազատ բրոմը ընդունակ չէ ապակու մեջ առաջացած խոռոչներից հեռանալ) և ապակին դարձյալ դառնում է թափանցիկ։
Թունավորություն
Արծաթի բրոմիդի լուծելիությունն ջրում մեծ չէ, այդ պատճառով արծաթի բրոմիդի բերանային օգտագործման դեպքում դրա մեծ մասը դուրս է գալիս կղկղանքի հետ։ Հաջորդական օգտագործման դեպքում հնարավոր է կուտակում օրգանիզմում և մետաղական արծաթի կուտակում մարմնի լուսավորվող հատվածներում, ինչի պատճառով մաշկը ձեռք է բերում մոխրագույն երանգ (արգիրոզ)։ Ոչ մի բացասական զգացումներ այդ դեպքում հիվանդերի մոտ չի դիտվում, միաժամանակ նշվում է օրգանիզմի բարձր դիմադրողականություն հիվանդությունների դեմ, ինչը հաստատում է արծաթի մանրէասպան հատկությունները։
Միավորված տաքսոնոմիական տեղեկատվական ծառայություն
Միավորված տաքսոնոմիկ տեղեկատվական ծառայություն (Integráted Taxonómic Informátion Sýstem, ITIS) - ԱՄՆ-ի, Կանադայի, Մեքսիկայի և մի շարք կազմակերպությունների ու մասնագետների մասնակցությամբ միջկառավարական համագործակցություն, որի նպատակն է բոլոր կենսաբանական տեսակների տաքսոնոմիկ տեղեկությունների բաց և բազմակողմանի բազայի ստեղծումն է։
Արտաքին հղումներ
Կատեգորիա:Տաքսոնոմիա Կատեգորիա:Տեղեկատվական բազաներ համացանցում
Գյոլլու (Թիմարի գավառ)
Գյոլլու, գյուղ Արևմտյան Հայաստանում, Վանի վիլայեթի Թիմարի գավառում ։
Բնակչություն
XIX դարի վերջին ուներ 35-40 տուն հայ բնակիչ։
Տնտեսություն
Գյոլլուն ուներ հայկական եկեղեցի։
Պատմամշակութային կառույցներ
Գյուղում գործում էր հայկական դպրոց ։
Ծանոթագրություններ
Կատեգորիա:Արևմտյան Հայաստանի գյուղեր
Վոստոկ-1
Վոստոկ-1 («Վոստոկ») (Восток-1), տիեզերանավ «Վոստոկ» շարքից, առաջին տիեզերական սարքաորումը, որը մարդուն բարձրացրել է մերձերկրյա ուղեծիր։
«Վոստոկ» տիեզերանավով 1961 թվականի ապրիլի 12-ին ԽՍՀՄ-ի օդաչու-տիեզերագնաց Յուրի Գագարինն ամբողջ աշխարհում առաջին անգամ թռել է դեպի տիեզերական տարածություն։ Տիեզերանավը թռիչք է կատարել Բայկանոուր տիեզերակայանից, մոսկովյան ժամանակով 9 ժամ 7 րոպեին (06:07:00 UTC): Տիեզերանավը կատարել է մեկ պտույտ Երկրի շուրջը և վայրէջք է կատարել 10 ժամ 55 րոպեին (07:55:00 UTC), Սարատովի մարզ Սմելովկա գյուղում։
Տիեզերագնացի ընտրություն
Առաջինը դեպի տիեզերք թռչող անձի ընտրության հարցում ԽՍՀՄ խորհրդի նախարարների պետական կոմիտեի հատուկ կոնստրուկտորական բյուրոյի № 1 գլխավոր պաշտպանական կոմիտեի կոնստրուկտոր Ս. Կորոլյովը և նրա գործընկերների մոտ կասկած չկար. դա կարող էր լինել միայն ռեակտիվ կործանիչ ինքնաթիռի օդաչու։
Հաշվի առնելով տիեզերական տեխնոլոգիայի առանձնահատկության և հնարավորությունները` պետք են եկել հատուկ թեկնածուներ` մարդիկ, ովքեր բացարձակապես առողջ էին, հատուկ պատրաստված, կարգապահ, տարիքը` մոտավորապես 30 տարեկան, հասակը` 170 սմ-ից ոչ ավել, քաշը` 68-ից 70 կգ ։
Առաջին տիեզերագնացների խմբում կային երկու առաջատարներ` Յուրի Գագարինը և Գերման Տիտովը։
1961 թվականի ապրիլի 3 կազմաերպվել է ԽՄԿԿ ԿԿ նախագահության նիստ, որն անց է կացվել Նիկիտա Խրուշչովի կողմից։ ԽՍՀՄ նախարարների միության նախագահ Դմիտրի Ուստինովի տեղակալի զեկույցով ԿԿ նախագահությունը որոշում է կայացնում մարդուն ուղարկել տիեզերք։
1961 թվականի ապրիլի 8-ին կազմակերպված Պետական հանձնաժողովի նիստում որոշվում է բաց թողնել դեպի տիեզերք «Վոստոկ» տիեզերանավը, որը ղեկավարում էր ԽՍՀՄ նախարարների միության պետական կոմիտեի պաշտպանական տեխնիկայի նախագահ Կ. Ռուդնևը։ Հանձնաժողովը հաստատում է պատմության մեջ առաջին անգամ մարդուն տիեզերական թռիչքի հանձնարարությունը` Սերգեյ Կորոլյովի և Ն. Կամանինի ստորագրությամբ։
Նիստի բաց մասից հետո հանձնաժողովը մնացել են նեղ կազմով և հաստատել Ն. Կամանինի առաջարկը, այն է` թույլատրել թռչել Յուրի Գագարինին, իսկ Տիտովին հաստատել որպես պահեստային տիեզերագնաց։
Կառուցվածք
1959 թվականի ԽՍՀՄ նախարարների միության նախագահի տեղակալ, ԽՍՀՄ նախարարների միության հանձնաժողովի նախագահության ռազմաարդյունաբերական հարցերով նախագահ Դ. Ուստինովի նախաձեռնությամբ ԽՍՀՄ նախարարների միությունը որոշում է կայացրել հաստատել «Վոստոկ» համալիրի ղեկավարման մշակումը։
ԽՍՀՄ-ի` տիեզերական մրցավազքին մասնակցությունը բերել է նրան, որ տիեզերանավի ստեղծման համար ընտրվել էր ոչ օպտիմալ, բայց պարզ և արագ իրագործելի որոշումների շարք ։ Մի քանի բաղադրիչներ ժամանակին չեն հասցրել ստեղծել և արդյունքում ստիպված էին հրաժարվել արտակարգ իրավիճակների փրկության համակարգից և տիեզերանավի փափուկ վայրէջքի համակարգից։ Բացի դրանից, կառուցվածքից հեռացվել է տիեզերանավի կրկնօրինակվող արգելակային համակարգը։ Վերջին որոշումը հիմնված է նրա վրա, որ եթե տիեզերանավը բաց թողնվեր 180-200 կմ-ից ցածր բարձրության ուղեծիրի վրա, այն յուրաքանչյուր դեպքում էլ 10 օրվա ընթացքում կլքեր մթնոլորտը բնական արգելակման պատճառով և կվերադառնար Երկիր։ Հենց այդ 10 օրերի վրա էլ հաշվարկվել են կյանքի ապահովման համակարգերը  ։
Կապ
Տիեզերագնացների հետ հաստատվում և պահվում էր երկկողմանի ռադիոկապ։ Նավակողի կարճալիք հաղորդչի հաճախություն կազմում էր 9,019 մեգահերց և 20,006 մեգահերց, իսկ դիապազոնում ուլտրակարճալիքը 143,625 մեգահերց է։ Ռադիոհեռաչափության և հեռուստատեսային համակարգի օգնությամբ հետևում էին տիեզերագնացների թռիչքի ժամանակ ։
Անհանգստություն տիեզերագնացի համար
Առաջին թռիչքը անց է կացվել ավտոմատ ռեժիմով, որտեղ տիեզերագնացը կարծես տիեզերանավի ուղևոր լիներ։ Բայց յուրաքանչյուր րոպեին նա կարող էր միացնել ձեռքի կառավարման համակարգը։
Թռիչքից առաջ
Սկզբում СК-1 (սկաֆանդր) հագել է Գերման Տիտովը, հետո` Յուրի Գագարինը, որպեսզի առաջին տիեզերագնացը քիչ ժամանակ գտնվի սկաֆանդրում (օդափոխական համակարգը կարելի էր միացնել սնուցման աղբյուրին միայն ավտոբուսում)։ Երբ Գագարինը հագնված էր, տիեզերական թռիչքների կայանի աշխատողները նրանից ստորագրություն են խնդրել։ Յուրին զարմացել է, քանի որ նրանից առաջին անգամ էին նման բան խնդրում։ Տիեզերագնացները դուրս են եկել, նրանց հանդիպել է Կորոլյովը։ Նա հոգնած և անհանգստացած էր։ Ավելի ուշ Գագարինը այդ հանդիպման մասին ասել է.
"Նա տալիս էր մի քանի առաջարկներ և խորհուրդներ, որոնք ես դրանից առաջ երբեք չէի լսել և որոնք ինձ կարող էին պետք գալ թռիչքի ժամանակ։ Ինձ թվաց, որ տեսնելով և խոսելով մեզ հետ, նա ավելի զվարթ դարձավ ..."
Մի քանի րոպե անց կապույտ գույնի հատուկ ավտոբուսը արդեն գնում էր թռիչքի հրապարակ։
Պետության ղեկավարներ
Կրեմլը շնորհավարանքներ է ստացել նաև արևմտյան երկրներից ։
Պատմական նշանակություն
Յուրի Գագարինի թռչիքը հաճախ համեմատվում է պատմական փուլանիշեր դարձած այնպիսի կարևոր իրադարձությունների հետ, ինչպիսիք են Քրիստափոր Կոլումբոսի նավարկությունը, որը հանգեցրել է Ամերիկայի հայտնագործմանը, կամ առաջին թռիչքը Ատլանտյան Օվկինասի վրայով, որը կատարել են Ջոն Օլկոկը և Արթուր Բրաունը։
Խորհրդային միությունում հաջող իրականացված առաջին Թռիչքը նաև համարվում էր որպես մեծ հաղթանակ Միացյալ Նահանգների դեմ ուղղված սառը պատերազմում։
«Վոստոկ» տիեզերանավի արձակումը 1961 թվականի ապրիլի 12-ին հաստատել է ԽՍՀՄ-ի տեխնիկական և գիտական մակարդակը և արագացրել տիեզերական ծրագրերի զարգացումը ԱՄՆ-ում։ Թռիչքը ցույց է տվել մարդու` տիեզերական տարածություն մեկնելու հնարավորությունը։ Յուրի Գագարինը դարձել է երկրագնդի հայտնի մարդկանցից մեկը ։
Կադինո (գյուղ, Մոնաստիրշչինսկի շրջան)
Բնակչությունը 2007 թվականին գրանցված տվյալներով կազմում էր 204 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1632 թվականին հիմնադրված բնակավայրեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Ալիշանյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ Կատեգորիա:Տեղանվանական հիմքով ազգանուններ
Կոռնելիա Բարնս
Կոռնելիա Բաքստեր Բարնս (Cornelia Baxter Barns, ), ամերիկացի ֆեմինիստ, սոցիալիստ և քաղաքական ծաղրանկարիչ ։
Անձնական կյանք
Կորնելիա Բարնսը ծնվել է 1888 թվականի սեպտեմբերի 25-ին Ֆլաշինգում, Նյու Յորք ՝ դառնալով Չարլզ Էդվարդ Բարնսի և Մեյբել Բալստոն Բարնսի երեք երեխաներից ամենաավագը։ Չարլզ Բարնսը սկզբում ընդունվել է դպրոց, որտեղ ակտիվորեն ուսումնասիրել է իրավաբանական գործն, բայց հետագայում, նախքան New York Herald թերթի թղթակցի կարիերա սկսելը, ուսումնասիրել է գիտություններ։ Նյու Յորքում ապրելու ընթացքում նա նաև հեղինակի և բանաստեղծի համբավ է ձեռք բերել ։ 1910 թվականին Բարնսի ընտանիքը տեղափոխվել է Ֆիլադելֆիա, որտեղ Չարլզ Բարնսը ձեռք է բերել և հաստատվել թատրոնի մենեջերի պաշտոնում , իսկ Կոռնելիան ուսանել է արվեստ։
«Նոր կին»
Քանի որ 19-րդ դարում կրթական հնարավորություններն ավելի մատչելի դարձան, կին արվեստագետները դարձան պրոֆեսիոնալ ձեռնարկությունների կարևոր մի մաս, ինչպես նաև հիմնեցին իրենց արվեստի միությունները։ Կանանց կողմից ստեղծված ստեղծագործությունները համարվում էին ստորադաս, և այդ կարծրատիպը հաղթահարելու նպատակով կանայք դառնում էին «ավելի հնչեղ և ինքնավստահ» կանանց աշխատանքը խթանելու հարցում և այդպիսով առաջ էր գալիս կրթված, ժամանակակից և ավելի ազատ « Նոր կնոջ » ձևավորվող կերպարը ։ Այնուհետև նկարիչները «որոշիչ դեր են խաղացել «Նոր կնոջը» ներկայացնելու հարցում՝ թե՛ պատկերները նկարելով, և թե՛ իրենց կյանքի ընթացքում այս ձևավորվող տեսակի օրինակով» ։
Նկարիչ
Կոռնելիա Բարնսն ընդունվել է Փենսիլվանիայի գեղարվեստի ակադեմիա 1906 թվականին, որտեղ նա դարձել է Ուիլյամ Մերիտ Չեյզի և Ջոն Թվախթմանի աշակերտուհի ։ Նա հիշատակվել է որպես Ռոբերտ Անրիի և նրա Աշկան դպրոցի համախոհը ։ Նրա աշխատանքը պարգևատրվել է Ակադեմիայի կողմից՝ ստանալով Կրեսսոն ճանապարհորդական կրթաթոշակը , ինչը թույլ է տվել նրան իրականացնել իր առաջին ուղևորությունը Եվրոպա 1910 թվականին և հնարավորություն է տվել մեկ անգամ էլ ճանապարհորդություն կազմակերպել 1913 թվականին ։ Նա ցուցադրվել է Փենսիլվանիայի գեղարվեստի ակադեմիայում  և մինչև 1910 թվականը որպես նկարչուհի ընդգրկվել American Art Annual ամսագրում ։ 1908 թվականին ամուսնացել է Ֆիլադելֆիայում աշխատող բրիտանացի երաժշտական քննադատ Արթուր Ս. Գարբեթի հետ ։ Զույգը Ֆիլադելֆիայում որդի է ունեցել, և ենթադրվում է, որ մի քանի տարի բնակվել են Նյու Յորքում։
Մաքս Իսթմանը հիշում է որպես «Զանգվածներ»-ի (The Masses) խմբագիր իր նշանակման վաղ օրերը, որոնց ընթացքում՝ մոտավորապես 1913 թվականին, տեղի է ունեցել հետևյալ միջադեպը․
Կոռնելիա Բարնսի գեղարվեստական ոճում առանձնանում են հաստ մատիտանկարները և յուրօրինակ զավեշտական ոճը՝ հավակնոտության, սոցիալական արտոնությունների, տղամարդկանց գերակայության և մանկական անմեղության պատկերման մեջ։
Մեկ այլ աշխատության մեջ Մաքս Իսթմանը գրում է.
«Հումորիստների ամերիկյան սրահը» 1915 թվականին Նյու Յորքի Folsom Galleries-ում տեղի ունեցող ցուցադրություն էր։ Այն կազմակերպել էր Լուի Բաուրին, իսկ Կորնելիա Բարնսը քսաներեք նկարիչներից մեկն էր։  Նա, գուցե, համեմատաբար նորեկ էր Նյու Յորքի արվեստի ասպարեզում, բայց նրա համբավը արագորեն վեր էր բարձրանում։
Ընտրական իրավունք և սոցիալիզմ. Նյու Յորքում անցկացրած տարիները
Երբ The Masses-ի հրապարակումը դադարեցվեց կառավարության մեղադրանքներից հետո, այն լուծարվեց և ձևավորվեց նոր ամսագիր՝ The Liberator-ը, որի հիմնադիր դարձավ Մաքս Իսթմանը և Քրիսթալ Իսթմանը։ 1918 թվականի փետրվարի 10-ի New York Call-ի համարում Կոռնելիան դարձավ The Liberator-ի ներդրող խմբագիր՝ գործընկեր ծաղրանկարիչ/պատկերազարդողներ Ռոբերտ Մինորի, Բորդմեն Ռոբինսոնի և Արտ Յանգի հետ միասին։ 1925 թվականին New Masses-ը հայտարարվեց որպես «Արվեստների և գրերի նոր արմատական ամսագիր, առանց քաղաքական պատկանելությունների կամ պարտավորությունների, բայց համակրանքով և հավատարմությամբ, որը չի համապատասխանում միջազգային բանվորական շարժմանը»։ Կրկին Կոռնելիա Բարնսը ճանաչվեց որպես խմբագիր ։
Սոցիալիստական պարբերականներում հրապարակված Կոռնելիա Բարնսի բազմաթիվ ծաղրանկարներ վերաբերում էին կանանց ընտրական իրավունքի և սեռական հավասարություն թեմաներին։ Ինչպես և կարելի էր սպասել, նա նաև ծաղրանկարներ է հրապարակել ընտրական իրավունքի ամսագրերում, ներառյալ Նյու Յորքի Woman Voter-ը և National Woman's Party's Suffragist-ը ։ «Մեկ մարդ-մեկ ձայն» պատկերված էր երկու ներգաղթյալ կին՝ փոքր երեխաներով, կողք կողքի դրված տղամարդու հայացքով երեք կտոր կոստյումով և ձեռնափայտով։ Նրա «Սպասում» շապիկը, որը տպագրվել է 1919 թվականին The Suffragist-ում, ուժեղ մարմնով կանանց անվերջանալի զանգվածի հզոր պատկերն է, երկուսը՝ երեխաներին գրկին, վառված ջահը բռնած՝ սպասելով ընտրական իրավունքի միջոցով քաղաքական ճանաչմանը և ընդունմանը։
1918 թվականին, իր հրատարակման երկրորդ տարում, Կորնելիա Բարնսը և Լու Ռոջերսը ներառվեցին որպես խմբագիրներ Մարգարետ Սենգերի Birth Control Review պարբերականում ։  Նրա առաջին ներդրումը եղել է «Մենք մեղադրում ենք հասարակությանը» ։
Կալիֆորնիա
1920 թվականին Կոռնելիա Բարնսը ամուսնու՝ Արթուր Սելվին Գարբեթի և իրենց փոքր որդու հետ տեղափոխվել են Կալիֆորնիա։ Նրանք բնակություն են հաստատել Կոռնելիայի ծնողների տան մոտ գտնվող ռանչոյում, որոնք մի քանի տարի առաջ տեղափոխվել էին Մորգան Հիլլ։ Աշխատանքի հնարավորություններ փնտրելով՝ Գարբեթները հաջորդիվ տեղափոխվել են Բերքլի։ Գարբեթը դարձել է ռադիոկայանի ծրագրային տնօրեն, ավելի ուշ առաջարկելով իր սեփական ռադիոհաղորդումը։ Նա նաև աշխատել է որպես երաժշտական քննադատ Սան Ֆրանցիսկոյի թերթերից մեկում ։ Կոռնելիա Բարնսը հիմնականում զբաղվել է նկարազարդմամբ և 1921 թվականին տրամադրել էսքիզներ և շապիկներ Sunset</i> ամսագրի համար։ Նա մասնակցել է Oakland Tribune-ի «My City Oakland» խաղարկային սյունակին։ Գարբեթը և Բարնսը թոշակի են անցել Լոս Գատոսում, Կալիֆորնիա 1941 թվականի նոյեմբերին, Կորնելիայի մահից (տուբերկուլյոզից) անմիջապես առաջ ։ Ենթադրվում է, որ վատ օդափոխվող ստուդիաներում ցինկի թիթեղների վրա օֆորտի օգտագործումը վնասել է նրա թոքերը։ Նշվում  նաև, որ նրա հորական կողմի տատիկը և մեծ մորաքույրը տառապել են նույն հիվանդությամբ։ Ընտանեկան բնակարանում տեղի ունեցած ջրհեղեղից հետո Կոռնելիա Բարնսի յուրահատուկ արվեստի գործերից քչերն են պահպանվել ։
Արտաքին հղումներ
Կատեգորիա:Ֆեմինիստ արվեստագետներ Կատեգորիա:Կին ակտիվիստներ Կատեգորիա:Տուբերկուլոզից մահացածներ Կատեգորիա:Կալիֆոռնիայում մահացածներ Կատեգորիա:Ամերիկացի ֆեմինիստներ Կատեգորիա:Ամերիկացի արվեստագետներ Կատեգորիա:Ամերիկացի պատկերազարդողներ Կատեգորիա:Ամերիկացի նկարչուհիներ Կատեգորիա:Ամերիկացի ծաղրանկարիչներ
A Farewell to Kings
A Farewell to Kings, «Rush» ռոք խմբի հինգերորդ ստուդիական ալբոմը, որը թողարկվել է 1977 թվականին։
Ալբոմի մասին
A Farewell to Kings-ը ձայնագրվել է 1977 թվականին «Rockfield Studios» ստուդիայում, որը գտնվում է Միացյալ Թագավորությունում (Ուելս, Քարդիֆ)։ Սկավառակտ դարձավ «Rush» ալբոմի առաջին երգը և ստացավ «Ոսկե» կարգավիճակ (Gold-selling album)։
Հետագայում նա ստացավ նաև արծաթե կարգավիճակ (Platinum)։
Աստերոիդների ցանկ (19301-19400)
Աստերոիդների ցանկ (19201-19300) * Աստերոիդների ցանկ * Աստերոիդների ցանկ (19401-19500)
Կոհատու (գյուղ, Մյառյամաա շրջան)
Կոհատու (Kohatu), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 31 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Մյառյամաա շրջանի բնակավայրեր Կատեգորիա:Էստոնիայի գյուղեր
Նադեժդա Պետրենկո
Նադեժդա Իվանովնա Պետրենկո, խորհրդային ուկրաինացի քանդակագործ և մանկավարժ։ Աշխատել է ամուսնու՝ Վլադիմիր Պետրենկոյի հետ համահեղինակությամբ։ Նրանց ստեղծագործություններից շատերը Ռուսաստանի մշակութային ժառանգության օբյեկտներ են։
Կենսագրություն
Ծնվել է 1930 թվականի մայիսի 30-ին Դնեպրոպետրովսկի մարզի Պուշկարևկա գյուղում։ 1953 թվականին ավարտել է Դնեպրոպետրովսկի գեղարվեստի ուսումնարանը, 1960 թվականին՝ Խարկովի գեղարվեստի ինստիտուտը։ Մասնագիտությամբ եղել է մանկավարժ։ Աշխատել է հաստոցային և մոնումենտալ քանդակագործության ժանրում։ 1961 թվականից մասնակցել է հանրապետական, ​​1960 թվականից՝ համամիութենական ցուցահանդեսների։ Քանդակագործություն է դասավանդել Ղրիմի Ն. Ս. Սամոկիշի անվան գեղարվեստի ուսումնարանում ։ Բնակվել է Սիմֆերոպոլում՝ Գորկու փողոցում։ Մահացել է 2005 թվականի սեպտեմբերի 27-ին ։
Ամուսինը՝ Պետրենկո Վլադիմիր Վասիլևիչը (1926-2008), եղել է նկարիչ և քանդակագործ, մի շարք աշխատանքներ ստեղծել են համահեղինակությամբ ։
Ծանոթագրություններ
Կատեգորիա:Ուկրաինացի կին քանդակագործներ Կատեգորիա:Ուկրաինացի մանկավարժներ
Սամսոնցի
Բնակչությունը 2007 թվականին գրանցված տվյալներով կազմում էր 69 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Գոնդվանա
Գոնդվանա, վարկածային մայրցամաք, որը գիտնականների կարծիքով գոյություն է ունեցել Հարավային կիսագնդում պալեոզոյան և մասամբ՝ մեզոզոյան դարաշրջաններում, հնագույն սուպերմայրցամաք, որն ընդգրկել է Հարավային Ամերիկայի մեծ մասը, Աֆրիկան (առանց Ատլասի լեռների), Մադագասկար կղզին, Արաբիան, Հինդուստան թերակղզին, Ավստրալիան (արևմտյան մաս) և Անտարկտիդայի մեծ մասը։ Ձևավորվել է մինչքեմբրիի վերջում (750-530 մլն. տարի առաջ) Ռոդինիա սուպերմայրցամաքի մասնատման արդյունքում։ Ըստ որոշ գիտնականների, պրոտերոզոյում Գոնդվանայի տարածքում եղել է ընդարձակ սառցապատում, քարածխային և պերմի ժամանակաշրջաններում զարգացել է բարեխառն և ցուրտ գոտու ֆլորա։ Ենթադրվում է, որ Գոնդվանան տրոհվել է առանձին ցամաքաբեկորների՝ սկսած տրիասի ժամանակաշրջանից։
Պալեոզոյան Գոնդվանա
Վաղ պալեոզոյան դարաշրջանում (սիլուր) Գոնդվանան սառցակալել է, ինչը հանգեցրել է օրդովիկյան բնաջնջմանը։
Պրոտոմայրցամաքների տեղաշարժն ավելի քան 500 մլն տարի առաջ հանգեցրել է Տրանսգոնդվանյան Սուպերլեռան (Transgondwanan Supermountain) առաջացմանը։ Այն հսկայական դեր է կատարել ոչ միայն երկրաբանության, այլ նաև կենդանի օրգանիզմների զարգացման համար ։
Ապա մայրցամաքն սկսել է հակառակ շարժումը դեպի հյուսիս և քարածխային ժամանակաշրջանում (360 մլն տարի առաջ) միացել Լավրասիայի հետ՝ կազմելով Պանգեա հսկայական պրոտոմայրցամաքը։
Մեզոզոյան Գոնդվանա
Յուրայի ժամանակաշրջանում՝ շուրջ 180 մլն տարի առաջ, Պանգեան նորից մասնատվել է՝ առաջացնելով Գոնդվանան և Հյուսիսային մայրցամաք Լավրասիան, որոնց բաժանել է Թետիս օվկիանոսը։
Հայտնի է, որ Գոնդվանան մեզոզոյան դարաշրջանում ծածկված է եղել ջունգլիներով ։ Բույսերից աճել են նոտոֆագուսներն ու սագոենազգիները ։ Կենդանական աշխարհը ներկայացվել է դինոզավրերով, որոնց թվում են եղել արգենտինոզավրերը, ադամանտիզավրերը, աբելիազավրեր և էոլոզավրեր ։ Մեզոզոյան Գոնդվանայում բնակվել են նաև պրիմատային պարկավոր կաթնասուններ և միանցքանիներ, ինչպես նաև պալեոգնատներ և պինգվիններ ։
Մայրցամաքի մասնատում
150 մլն տարի առաջ (մեզոզոյան դարաշրջան) Գոնդվանան բաժանվել է երկու մասի՝ արևմտյան (Աֆրիկա, Արաբիա և Հարավային Ամերիկա) և արևելյան (Ավստրալիա, Անտարկտիդա, Մադագասկար և Հինդուստան), որոնց սահմանը դարձել է Մոզամբիկի նեղուցը։ 125 մլն տարի առաջ Արևելյան Գոնդվանան բաժանվել է «Հնդգասկարի» և Ավստրալա-Անտարկտիդայի, որոնց միջև սկսել է ձևավորվել Հնդկական օվկիանոսը։ 100 մլն տարի առաջ Հարավային Ամերիկան առանձնացել է Աֆրիկայից, որոնց միջև սկսել է ձևավորվել Ատլանտյան օվկիանոսը։ 90 մլն տարի առաջ տեղի է ունեցել Հինդուստանի ու Մադագասկարի բաժանումը։ 40 մլն տարի առաջ (արդեն կայնոզոյի դարաշրջանում) առանձնացել են Ավստրալիան ու Անտարկտիդան ։
Գոնդվանայից առանձնացող մայրցամաքների տեղաշարժը և Լավրասիայի հետ նրանց բախումը հանգեցրել է ակտիվ լեռնագոյացման։ Աֆրիկայի՝ Եվրոպայի վրա ունեցած ճնշման արդյունքը դարձել է Ալպերը, իսկ Հնդկաստանի ու Լավրասիայի բախման (50 մլն տարի առաջ) արդյունքում առաջացել են Հիմալայները։
Ստուգաբանություն
Գոնդվանա անունն առաջարկել է ավստրիացի գիտնական Էդուարդ Զյուսը 1885 թվականին, որն այդ մայրցամաքը կոչել է Հյուսիսային Հնդկաստանի Գոնդվանա տարածաշրջանի անունով (սանսկրիտ gondavana — «Գոնդայի անտառ»), որտեղ նկարագրվել են նստվածքային ստվերաշերտեր (պերմ-տրիասի ժամանակաշրջան), որոնք բնութագրական են այդ դարաշրջանի համար։
Արտաքին հղումներ
Կատեգորիա:Հնագույն մայրցամաքներ Կատեգորիա:Պալեոզոյ Կատեգորիա:Մեզոզոյ
Իակղուբլո
Իակղուբլո (იაღუფლო), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում ։
Դիրք
Գյուղը գտնվում է ծովի մակարդակից 1360 մետր բարձրության վրա։ Շրջկենտրոն Դմանիսից հեռու է 3 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 478 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դմանիսի շրջան
Քանի դեռ ապրում ենք…
Սյուժե
Ֆիլմի գործողությունները տեղի են ունենում մանկական գաղութում, ուր ֆիլմ է նկարահանվում։ Ռեժիսոր Մանվել Սիմոնյանը գաղութում ծանոթանում է անչափահաս բանտարկյալ Հովհաննես Դարբինյանի հետ, ով ազատազրկման է դատապարտվել այն բանի համար, որ փորձելով պաշտպանել մորը՝ դանակով հարվածել է նրա սիրեկանին։ Ռեժիսորն իր վրա է վերցնում անչափահաս կալանավորի ժամկետից շուտ ազատելու հոգսերը։
Դերասանական անձնակազմ
Դրվագներում - Արմեն Խոստիկյան, Ա. Նաղաշյան, Լևոն Շարաֆյան, Վիգեն Ստեփանյան, Ստեփան Շահինյան, Ռ. Գասպարյան, Ժան Էլոյան, Ե. Մանվելյան, Մամիկոն Մանուկյան
Արտաքին հղումներ
Կատեգորիա:1986 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Ռուբեն Գևորգյանցի ֆիլմեր Կատեգորիա:Գեորգի Կևորկովի ֆիլմեր
Ալիքսանյան
Ալիքսանյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Հունարեն հիմքով ազգանուններ Կատեգորիա:Անձնանվանական հիմքով ազգանուններ
Սամվել Գևորգյան (քաղաքական գործիչ)
Կրթություն
Ավարտել է Երևանի պետական համալսարանի բանասիրական ֆակուլտետը՝ բանասերի որակավորմամբ։
Պետական և քաղաքական գործունեությունը
Վախճանվել է 2014 թ. հունիսի 17-ին, ուղեղի կաթվածից ։
Ծանոթագրություններ
«Մահացել է «Ղարաբաղ» կոմիտեի անդամ Սամվել Գևորգյանը»
Կատեգորիա:Հայ քաղաքական գործիչներ Կատեգորիա:1948 ծնունդներ Կատեգորիա:2014 մահեր Կատեգորիա:ՀՀ ԳԽ 1-ին գումարման պատգամավորներ Կատեգորիա:ՀՀ ԱԺ 1-ին գումարման պատգամավորներ Կատեգորիա:Հայ խմբագիրներ Կատեգորիա:ՀՀՇ անդամներ Կատեգորիա:ԵՊՀ բանասիրական ֆակուլտետի շրջանավարտներ Կատեգորիա:Հայ պետական գործիչներ Կատեգորիա:Հայ բանասերներ Կատեգորիա:«Ղարաբաղ» կոմիտեի անդամներ
Սահմանային համաձայնություններ
}Սահմանային համաձայնություններ, միջազգային համաձայնություններ, որոնք կնքվում են սահմանակից պետությունների միջև՝ պետական սահմանների հարցով։
Սահմանային համաձայնություններին առաջին հերթին վերաբերում են սահմանների դելիմիտացիայի և դեմարկացիայի մասին պայմանագրերն ու նրանց կից արձանագրությունները։ Հատուկ կատեգորիայի մեջ են մտնում սահմանային ռեժիմի, սահմանային վեճերի ու բախումների կարգավորման մասին պայմանագրերը։ Սահմանային ռեժիմի վերաբերյալ պայմանագրերը, պետական սահմանների պաշտպանության խնդիրներից բացի, նպատակ ունեն կարգավորել սահմանակից պետությունների հարաբերությունները տնտեսական գործունեության ոլորտում։
Սահմանային համաձայնություններ են կնքվում նաև տարբեր հիվանդությունների ու համաճարակների դեմ պայքարի, հրդեհների կանխման մասին և այլն։ Հաճախ տնտեսական հարցերով կնքվում են հատուկ համաձայնագրեր։
Կատեգորիա:Սահմաններ Կատեգորիա:Միջազգային հարաբերություններ
Տրուքացանո
Տրուքացանո  (Truccazzano), կոմունա Իտալիայում, գտնվում է Լոմբարդիա մարզի Միլան գավառում ։
Բնակչությունը 4353 մարդ է։ Բնակչության միջին խտությունը՝ 198 մարդ/կմ²։ Զբաղեցնում է 22 կմ² տարածք։ Փոստային ինդեքս՝20060։ Հեռախոսային կոդը՝ 02։
Ծանոթագրություններ
Կատեգորիա:Իտալիայի բնակավայրեր
Յատրան (գյուղ, Նովոարխանգելսկի շրջան)
2001 թվականի տվյալներով Յատրան գյուղում բնակվում էր 417 մարդ։
Գաբոր Սաբո
Գաբո Սաբո Իշտվանը (Gábor Szabó,, առավել հայտնի է որպես Գաբոր Սաբո), ամերիկացի ջազ կիթառահար՝ հունգարական արմատներով ։
Կենսագրություն
Գաբոր Սաբոն ծնվել է Բուդապեշտում` Հունգարիայում։ Կիթառի վրա սկսել է նվագել 14 տարեկանից։ Ոգեշնչվելով «Ամերիկայի ձայն» ռադիոհաղորդմամբ լսած ջազ երաժշտությամբ։ Նա Հունգարիա է շտապում 1956 թվականի հունգարական հեղափոխության ժամանակ, երբ Խորհրդային իշխանության դեմ ապստամբություն էր սկսվել։ Հետո գնում է ԱՄՆ, որտեղ մասնակցում է Բոստոնի Բերկլիի երաժշտական դպրոցի դասերին։ 1958 թվականին նա հրավիրվում է ելույթ ունենալու Newport ջազ փառատոնին։ Կվինտետով հանդես է գալիս Հարավային Կալիֆոռնիայում Չիկո Համիլտոնի հետ 1961 և 1965 թվականներին։ Դա ներկայացվում է որպես կամերային ջազ մոդեռն ավանգարդիզմի հետ ։ 1962 և 1963 թվականին Համիլտոնի խումբը թողարկում է 2 ալբոմ` ամբողջապես բաղկացած սաքսաֆոնահար Չարլզ Լյոյդի (ջազ երաժիշտ) կոմպոզիցիաներից «Մարդը երկու աշխարհներից» վերնագրով։ Կիթառի շնորհիվ Սաբոն հասնում է բարձունքների։ 1966 թվականից սկսած` նա ձայնագրում է ալբոմներ սեփական անվամբ։ Սաբոյի խաղերը, ինչպես կարգն է, պարունակում էին իրենց մեջ ժողովրդական երաժշտությունը մայր Հունգարիայի, ռոմանական ժողովրդի ազդեցությունները, նաև ռոք երաժշտություն։ Գաբոր Սաբոն 1982 թվականի փետրվարի 26-ին երիկամների հիվանդությունից մահանում է։ Հայրենիք ժամանել էր նախորդ տարի հուլիսին, որպեսզի իրականացներ ալբոմի թողարկումը և ծրագրել էր մնալ մինչև ամառ։ Նրա նպատակն էր նաև բուժվել թմրանյութեր ընդունելու սովորույթից։
Արտաքին հղումներ
Կատեգորիա:1936 ծնունդներ Կատեգորիա:1982 մահեր Կատեգորիա:Ամերիկացի ջազմեններ Կատեգորիա:Ամերիկացի կիթառահարներ Կատեգորիա:Ամերիկացի կոմպոզիտորներ Կատեգորիա:Ամերիկացի երաժիշտներ
Վիլիե լը Սեկ (Կալվադոսի գավառ)
Վիլիե լը Սեկ (Villiers-le-Sec), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2009 թվականի դրությամբ կազմում է 283 մարդ, բնակչության խտությունը` 104.43 մարդ/կմ²։ Բնակավայրը զբաղեցնում է 2.71 կմ² տարածք։
2017 թվականի հունվարից Կրելլի, Սեն Գաբրիել Բրեսի համայնքների հետ միասին հանդիսանում է Կրելլի սյուր Սել համայնքի մաս։
Աշխարհագրություն
Գտնվում է Փարիզ քաղաքից 220 կմ արևմուտք, Կան քաղաքից` 19 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 191 աշխատունակ (15-64 տարեկան) բնակիչ, որոնցից ակտիվ էին 143-ը, իսկ ոչ ակտիվները` 48։ Ակտիվության ցուցանիշը կազմում է 74,9 %։ 143 աշխատունակ մարդկանցից աշխատել է 125 անձ (68 տղամարդ և 57 կին)։ Գործազուրկ են եղել 18 անձ (8 տղամարդ և 10 կին)։ 48 անաշխատունակներից 18-ը եղել են աշակերտներ կամ ուսանողներ, 20-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կոհեռի
Կոհեռի (Koheri), գյուղ Էստոնիայի Լյաենեմաա նահանգի Ռիդալա շրջանում։
Արտաքին հղումներ
Կատեգորիա:Էստոնիայի Լյաենեմաա նահանգի Ռիդալա շրջանի բնակավայրեր Կատեգորիա:Էստոնիայի գյուղեր
Կադիշ (գյուղ, Բելորեցկի շրջան)
Կադիշ (Кадыш, Ҡаҙыш), գյուղ Ռուսաստանի, Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 87 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
Լեսլի Մոլսիդի սպանություն
Լեսլի Մելսիդի սպանություն, 11-ամյա բրիտանուհի Լեսլի Մոլսիդի (Lesley Susan Molseed) սպանությունը, որը տեղի է ունեցել 1975 թվականի հոկտեմբերի 5-ին Ռոչդեյլում (Մեծ Մանչեսթեր), և որին հաջորդած իրադարձությունները հանգեցրին բրիտանական արդարադատության պատմության մեջ ամենահայտնի դատական սխալներից մեկին։ Այդ սխալի հետևանքով Ստեֆան Կիշկոն (Stefan Kiszko, 1952-1993)՝ ուկրաինացի և սլովենացի ներգաղթյալների ընտանիքում ծնված հարկային ծառայողը, դատապարտվեց ցմահ ազատազրկման՝ սեռական հողի վրա կատարած սպանության համար, որը, սակայն, ինքը չէր իրականացրել, և բանտում անցկացրեց գրեթե 17 տարի։ 2007 թվականի նոյեմբերի 12-ին այդ սպանության համար մեղավոր ճանաչվեց Ռոնալդ Կաստրին (Ronald Castree) ։
Հանցագործություն և հետագա իրադարձություններ
Սպանության օրը Լեսլի Մոլսիդը գնացել է տեղական խանութ՝ հաց գնելու։ Նա չի վերադարձել, և անմիջապես սկսվել են նրա որոնումները քաղաքում ու մոտակա M62 փողոցում։ 3 օր անց նրա մարմինը գտնվել է մոտակայքում գտնվող ամայի վայրում։ Նրա մարմնի վրա կար 12 ծակած վերք։ Հագուստը վնասված չէր։
1975 թվականի նոյեմբերի 12-ին ոստիկանությունը ձերբակալեց Ստեֆան Կիշկոյին։
Արտաքին հղումներ
Կատեգորիա:Սպանություններ Մեծ Բրիտանիայում Կատեգորիա:Երեխաների սպանություններ Կատեգորիա:Քրեական գործեր Կատեգորիա:Դատավարական սխալներ
Վիլհելմ Հակման
Վիլհելմ Հակման (Wilhelm Hackman, ), ծագումով գերմանացի ֆինն ձեռնարկատեր։ Եղել է Վիբորգի քաղաքային վարչության նախագահ, ֆիննական փայտասղոցման ձեռնարկությունների ասոցիացիայի նախագահ, պետական խորհրդական, բարերար։ Լայնորեն հայտնի է եղել իր բարեգործական և հասարակական գործունեությամբ։
Կենսագրություն
Վիլհելմ Հակմանը վիբորգցի ֆինն ձեռնարկատեր Յուհան Ֆրեդրիկ Հակման կրտսերի և բժիշկ, պետական խորհրդական Նիկոլաուս Յանիշի և Դորոթեյ Ֆրեզի դուստր Ժյուլի Յանիշի որդին է։ Եղել է ընտանիքի տասներեք երեխաներից մեկը (ուներ 6 քույր և 6 եղբայր)։ Հանդիսացել է Հակմանների տոհմի վիբորգյան ճյուղի ներկայացուցիչը, որոնք 1777 թվականին Բրեմենից վերաբնակեցվել են Վիբորգում։ Վիլհելմ Հակմանն ավարտել է Վիբորգի Բյոմսկի դպրոցը, որից հետո 1859 թվականին մեկնել է Շտուտգարտ, որտեղ կրթություն է ստացել Շտուտգարտի բարձրագույն տեխնիկական դպրոցում՝ քիմիայի բնագավառում, ինչպես նաև վերապատրաստվել է որպես ինժեներ։
Կարիերա և հասարակական գործունեություն
1863 թվականից սկսած Վիլհելմ Հակմանն աշխատել է Hackman & Co ընկերությունում, որը համարվել է Հակմանների ընտանեկան բիզնեսը։ Hackman & Co-ն մեծածախ ընկերություն էր, որն ուներ բիզնես հետաքրքրությունների լայն շրջանակ։ Սկզբում Վիլհելմին է վստահված եղել Ռուսական կայսրության տարածքում ներքին առևտուրը, ինչպես նաև հաճախորդների և պետական գործակալությունների հետ գործարար նամակագրությունը։ 1866 թվականից Վիլհելմ Հակմանը եղել է ընկերության բաժնետեր, իսկ հոր մահից հետո` 1879 թվականին, դարձել է դրա ղեկավարը։
Նրա ղեկավարությամբ Hackman & Co ընկերությունը շարունակել է իր զարգացումը։ 1891 թվականին Վիլհելմ Հակմանի ղեկավարությամբ դանակի արտադրության բիզնեսը զգալիորեն ընդլայնվել է, Սորսակոսկիում բացվել է նոր խոշոր արտադրություն, որը գոյություն ունի մինչ օրս ։ Ընկերությունը, որը նախկինում մարտական դանակներ է մատակարարել Ռուսաստանի կայսրության ցարական բանակին, Ֆինլանդիայի անկախություն ձեռք բերելուց հետո` սկսած 1919 թվականից, անցել է ֆիննական բանակին մարտական դանակներ մատակարարելուն ։
Վիլհելմ Հակմանը սկսել է ակտիվ հասարակական գործունեություն ծավալել, նրա նախաձեռնությամբ աշխատողների համար բացվել են ընթերցասրահներ։ Առաջին ընթերցասրահը բացվել է Սկոտովորոտնայա փողոցում (այժմ՝ Պրոգոննայա) գտնվող Հակմանի դաստակերտում։ Այնուհետև 1893 թվականին ընթերցասրահ է բացվել Գալենա դաստակերտում, որը գտնվում էր Ֆրեդրինսգաթան փողոցում։ 1905 թվականին ընթերցասրահ է բացվել Կարմիր ջրհորի հրապարակի տարածքում։ Հակմանը միջոցներ է հատկացրել պետական դպրոցների և հիվանդանոցների պահպանմանը, աշխատողների և նրանց ընտանիքների համար և ներդրել է աշխատողներին դժբախտ պատահարներից ապահովագրելու պրակտիկա։ Նրա կողմից մանկապարտեզներ են պահպանվել Վիբորգի արվարձանում (Kolikkoinmaku, Tiilisukki и Hiekka):
Վիլհելմ Հակմանը համարվել է աշխատավորների արհմիության խորհրդի անդամ և դրա քարտուղարը, արհմիությունը աշխատանք է տրամադրել աղքատ կանանց մանկական հագուստ կարելու բնագավառում։
1877 թվականին Հակմանի նախաձեռնությամբ տեղադրվել է նույն տարվա մայիսի 6-ին մահացած բանաստեղծ Յոհան Լյուդվիգ Ռունեբերգի հուշարձանը։ Հակմանը նախաձեռնել է նաև կայսեր հուշարձանի տեղադրումը Հելսինգֆորսում 1881 թվականի մարտին` Ալեքսանդր II-ի սպանությունից հետո։ 1884 թվականին քանդակագործ Յուհան Տականենը (Մոնրեպոյում Վյանյամյայնենի քանդակի հեղինակը) Հակմանի ֆինանսական աջակցությամբ հաղթել է հուշարձանի նախագծման մրցույթում, բայց մահացել է 1885 թվականին Հռոմում գտնվելու ժամանակ, այդ պատճառով էլ սկսված աշխատանքը ստիպված ավարտին է հասցրել Վալտեր Ռունեբերգը։ Ինստիտուտում ուսման ընթացքում նա հետաքրքրություն է ցուցաբերել քիմիայի բնագավառում հետազոտությունների նկատմամբ։ 1888 թվականից սկսած նա նամակագրական կապի մեջ է եղել և ֆինանսավորել քիմիկոս Գուստավ Կոմպի հետազոտությունները էլեկտրաքիմիայի բնագավառում։
1880-ականներին Հակմանը կրթաթոշակ է վճարել երգչուհի Ալմա Ֆոստրյոմին։ 1898 թվականին նա նվիրատվություն է կատարել երգչուհի Էռնա Գրոսբեկի և կոմպոզիտոր Կարլ Հիրնի ուսուցման համար։ Ամսական աշխատավարձ է վճարել թատրոնի և կինոյի դերասան Յալմարի Ռինեին։
1898 թվականին Հակմանը ֆինանսական աջակցություն է ցուցաբերել Կյումենի բարձրագույն դպրոցին և Կյանքի փրկության ընկերությանը։ Նրա ընկերության նավաշինարաններում կառուցվել է փրկարարական նավ։ Հակմանի կողմից ֆինանսավորվել են նաև հետազոտական և գիտական աշխատանքներ։ Նա երկու անգամ ֆինանսավորել է Ֆիննական պատմական ընկերության արշավախմբերը, 1886 թվականին՝ Կոլայի թերակղզի (նրա եղբորորդին՝ Վիկտոր Ակսել Հակմանը ուղղակիորեն մասնակցել է դրան), իսկ 1889 թվականին՝ Ենիսեյ։ 1901 թվականին Վիլհելմ Հակմանից ստանալով երկարաժամկետ փոխառություն` Յան Սիբելիուսը մեկնել է Իտալիա՝ ստեղծելու Երկրորդ սիմֆոնիան։
Վիբորգի կոտորածի ժամանակ Վիլհելմ Հակմանը վիբորգցի գործարար Ֆեոդոր Իվանովիչ Սերգեևի և այլ ազդեցիկ քաղաքացիների հետ միասին փորձել է ազատել սպիտակ ֆինների կողմից գերեվարված ռուսներին՝ երաշխավորելով, որ նրանք չեն մասնակցել Ֆինլանդիայի քաղաքացիական պատերազմին։
Աննա Ֆորստենի (Աննա Մատիլդա Բեռնարդինա Ֆոստեն (1846-1926) - Վիբորգի Պողոս Պետրոս տաճարի քահանայի դուստրը) օրագրից.
Ընտանիք
1867 թվականի հունիսին 24-ամյա Վիլհելմ Հակմանն ամուսնացել է 17-ամյա Ալիս Թոմպսոնի հետ։ Ալիսի հայրը՝ Ալեքսիս Թոմպսոնը, եղել է Անգլիայի հյուպատոս, Ալիսի մայրը՝ Մարիան, Վիբորգի ամենահին ազնվական ընտանիքներից մեկի՝ Տեսլևի (Thesleff) ներկայացուցիչներից էր։ 1868 թվականին զույգը մահացած երկվորյակներ է ունեցել։ 1869 թվականին լույս աշխարհ է եկել դուստրը, որին Աննա են անվանել։ Ընդհանուր առմամբ, 1869-1879 թվականներին Հակման զույգն ունեցել է 10 երեխա՝ 5 դուստր և 5 որդի։
Վիլհելմ և Ալիս Հակմանները համատեղ ապրել են 58 տարի, մինչև Վիլհելմի մահը՝ 1925 թվականը։ 1917 թվականի հունիսին, նրանց ամուսնության 50-ամյակի կապակցությամբ, Հակմաններին շնորհավորական հեռագիր է ուղարկել կայսր Նիկոլայ II-ը, որն այդ ժամանակ հրաժարվել էր գահից։
Մահ և հուղարկավորություն
Վիլհելմ Հակմանը մահացել է 1925 թվականի հունվարի 21-ին և պատվով թաղվել։ Հուղարկավորության արարողությունը տեղի է ունեցել Պողոս Պետրոսի մայր տաճարում գերմանական համայնքի ներկայացուցիչ Ա. Վեգների գլխավորությամբ, հրաժեշտի խոսքով հանդես եկավ առևտրի նախարարը, երգեցին Ֆրիդա Սերգեեֆը և «Վիբորգյան երգիչ եղբայրներ» երգչախումբը։ Հուղարկավորության թափորը տաճարից շարժվել է դեպի Սորվալի գերեզմանատուն։ Բացի այդ, նույն 1925 թվականին մահացել է Վիլհելմի ավագ որդին՝ Յոհան Ֆրեդրիկ Ալեքսիսը (Johan Fredrik Alexis): Հակմանների երեք սերունդների ներկայացուցիչները թաղվել են Վիբորգում, ինչի կապակցությամբ ընտանիքը որոշել է կառուցել Հակմանների ընտանիքի մատուռ-հանգստարան։ Հանգստարանի նախագծի նախապատրաստումը վստահվել է երիտասարդ ճարտարապետ Թոմ Թեսլեֆին։ Թոմ Վիլյամ Թեսլեֆը Յոհան Ֆրեդրիկ Հեքման ավագի ծոռն էր։ Ճարտարապետի մայրը՝ Ալիս Հելենա Էմիլիան, Վիլհելմ և Ալիս Հեքմանների դուստրն էր։ Թեոդոր Թեսլեֆի (Theodor Thesleff) հայրը, որը գեներալ Ալեքսանդր Պետրովիչ Տեսլևի (Alexander Amatus Thesleff) թոռն էր, աշխատում էր որպես Վիբորգի առողջապահության կոմիտեի նախագահ, քաղաքային բժիշկ (1883-1899) և Հակմանների կողմից հիմնադրված Գթության քույրերի Վիբորգի ընկերության բժիշկ։
Հետպատերազմյան տարիներին ընդհանուր առմամբ գերեզմանատունը և մասնավորապես Հակմանների ընտանիքի հանգստարանը աստիճանաբար ավերվել են։ Վնասվել են կառույցի տանիքն ու պատերը, բայց քարե պատի հիմքն ու մատուռի հիմքը պահպանվել են։ Պատի խորշերում ամրացված գերեզմանաքարերից մի քանիսը տեղում են մնացել մինչև 1980-ականները։ Գերեզմանի վերջնական ոչնչացումը տեղի է ունեցել 2000-ականներին ։
2007-2010 թվականներին «Սորվալի հիշատակի պուրակը` մեր ընդհանուր մշակութային ժառանգությունը» ռուս-ֆիննական համատեղ նախագծի շրջանակներում պատերազմի տարիներին ավերված նախկին մատուռի տեղում կանգնեցվել է գերեզմանաքար Վիբորգում թաղված ընտանիքի անդամների անուններով, այդ թվում` Վիլհելմ Հակմանի։ Գրանիտե սալաքարի վրա փորագրված են ընտանիքի վեց սերունդների ներկայացուցիչների տասնութ անուններ։ Բացման արարողությանը ներկա են գտնվել ընտանիքի հինգ ներկայացուցիչներ՝ Կառլ Ֆրեդերիկ Սանդելինի գլխավորությամբ։
Արտաքին հղումներ
Կատեգորիա:Վիբորգի վաճառականներ Կատեգորիա:Վիբորգում թաղվածներ Կատեգորիա:Ֆինլանդիայի քաղաքական գործիչներ Կատեգորիա:Ֆինն հասարակական գործիչներ Կատեգորիա:Ֆինն բարեգործներ
Հակոբ Հակոբյան (ֆուտբոլիստ)
Հակոբ Հակոբյան, հայ ֆուտբոլիստ, որը որպես հենակետային կիսապաշտպան է խաղում «Արարատ-Արմենիայում» և Հայաստանի ազգային հավաքականում։
Ակումբ
2022 թվականի հուլիսի 4-ին «Ուրարտուն» հայտարարել է Հակոբյանի հեռանալու մասին, իսկ «Արարատ-Արմենիան» հայտարարել Է Հակոբյանին 2022 թվականի հուլիսի 10-ին ստորագրելու մասին  ։
Արտաքին հղումներ
Կատեգորիա:Հայաստանի հավաքականի ֆուտբոլիստներ Կատեգորիա:Ուրարտուի ֆուտբոլիստներ Կատեգորիա:Հայ ֆուտբոլիստներ Կատեգորիա:Վիրահայեր
Գոմս (Թիմարի գավառ)
Գոմս, գյուղ Արևմտյան Հայաստանում, Վանի վիլայեթի Թիմարի գավառում ։
Պատմություն
Գյուղը շատ է տուժել 1918 թվականի հարձակման ժամանակ։ Բնակիչները կոտորվել կամ տեղահանվել են։
Բնակչություն
1909 թվականին ուներ 40 տուն, իսկ 1917 թվականին՝ 77 հայ բնակիչ։
Տնտեսություն
Բնակչության հիմնական զբաղմունքը հացահատիկների մշակություն ու խաղողագործությունն էր։
Պատմամշակութային կառույցներ
Գոմսն ուներ Ս. Ստեփանոս անունով եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
(5660) 1974 MA
(5660) , աստերոիդ ապոլոնի ընտանիքում։ Հայտնաբերվել է 1974 թվականի հունիսի 26-ին Չառլզ Կովալի կողմից Պալոմարում ։
Միջին հեռավորությունը Արեգակից կազմում է 1,785463 ա. մ., առավելագույնը մոտենում է 0,4241 ա. մ. հեռավորության վրա և հեռանում 3,1468 ա. մ., իսկ Երկրի ուղեծրին աստերոիդը նվազագույնը մոտենում է 0,1604 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 871,41 երկրային օրվա ընթացքում, իր ուղեծրով շարժվելով միջինում 0,413121 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 38,07° անկյուն։
Արտաքին հղումներ
Կատեգորիա:1974 թվականին հայտնաբերված աստղագիտական մարմիններ Կատեգորիա:Չառլզ Կովալի կողմից հայտնաբերված աստերոիդներ Կատեգորիա:Ապոլոնի ընտանիքի աստերոիդներ
Բիա
Բիա, գետ Ալթայում, Ռուսաստանի Ալթայի երկրամասում, Օբի աջ օժանդակը։ Արտահոսում է Տելեցկոյել ճից, միանալով Կատունին՝ սկիզբ է տալիս Օբ գետին։ Երկարություը 301 կմ է, նավարկելի է գետաբերանից 225 կմ։ Բիայի ափին է գտնվում Բիյսկ քաղաքը։
Անվանումը (ռուսերեն՝ Би́я) առաջացել է բիյ բառից, որն ալթայերեն նշանակում է «պատկառելի, նշանավոր, մեծ» ։
Աղբյուրներ
Կատեգորիա:Ռուսաստանի գետեր Կատեգորիա:Օբ գետի վտակներ Կատեգորիա:Կարայի ծովի ավազանի գետեր Կատեգորիա:Վերին Օբի ավազանային շրջանի գետեր
Չեչենական հարթավայր
Չեչենական հարթավայր (Чечанара, Охьара, Чече́нская равнина), հարթավայր Կովկասյան նախալեռների հյուսիսարևելյան մասում, Մեծ Կովկասի լանջին։ Երկարությունը՝ 120 կմ, լայնությունը՝ 50 կմ։ Կազմված է կոպիճից և ավազակավից։ Հիմնականում գտնվում Չեչնիայի Հանրապետության, իսկ փոքր մասով՝ Ինգուշիայի կազմում։ Այս տարածաշրջանում գտնվում է Չեչնիայի բնակչության մեծամասնությունը։ Հարթավայրը հյուսիսից փակված է Տերեկի, Սունժայի և Գռոզնու լեռնաշղթաներով, արևմուտքում սահմանակից է Նազրանյան բարձրավանդակին, արևելքում՝ Գուդերմեսյան լեռնաշղթային, հարավում՝ Սև լեռներին։
Չեչենական հարթավայրում են գտնվում Չեչնիայի և Ինգուշիայի խոշորագույն քաղաքները՝ Գռոզնին, Ուռուս Մարտանը, Շալին, Արգունը, Կարաբուլակը։
Կատեգորիա:Չեչնիայի աշխարհագրություն Կատեգորիա:Ինգուշիայի աշխարհագրություն Կատեգորիա:Ռուսաստանի հարթավայրեր
Ռոսկիլդե
Ռոսկիլդե (Roskilde []), քաղաք Դանիայի Զելանդիա տարածաշրջանի Զելանդիա կղզու հարավում։ Բնակչությունը կազմում է 49,297 մարդ՝ 2015 թվականի տվյալներով, իսկ տարածքը կազմում է 211.99 քառ. կմ։ Այն Զելանդիա տարածաշրջանի բիզնեսի և կրթության հիմնական կենտրոնն է, նաև Դանիայի մեծությամբ 10-րդ քաղաքը։ Ռոսկիլդեն ներառված է նաև Եվրոպայի ամենահին 10 քաղաքների ցանկում։ 11-րդ դարից մինչև 1443 թվականը եղել է Դանիայի մայրաքաղաքը, արքաների ու բարձրաստիճան եկեղեցականների աջակցությամբ դարձել Սկանդինավիայի կարևորագույն կենտրոններից մեկը։ Saxo Grammaticus-ը և վաղ ժամանաների այլ աղբյուրներ Ռոկսիլդե անվանումը կապում են լեգենդար Roar արքայի հետ, ով հավանաբար ապրել է այդտեղ 6-րդ դարում ։
Ծանոթագրություններ
Կատեգորիա:Դանիայի քաղաքներ Կատեգորիա:Զելանդիա տարածաշրջանի բնակավայրեր
Արծաթի նիտրատ
Արծաթի նիտրատ, AgNO3, ազոտական թթվի արծաթային աղը։ Ունի երկու ձևափոխություն՝ անգույն ռոմբային բյուրեղներ (խտությունը՝ 4352 կգ/մ³, որոնք 159, 8 °C–ից բարձր տաքացնելիս փոխարկվում են ռոմբոէդրային ձևին (հալման ջերմաստիճանը՝ 208, 6 °C)։ Արծաթի նիտրատը լավ լուծվում է ջրում (100 գ ջրում՝ 69, 5 գ, 20 °C–ում), սպիրտում, ացետոնում, քացախաթթվում և այլն։ 300°С–ում քայքայվում է՝ առաջացնելով արծաթ, ազոտ, թթվածին և ազոտի օքսիդներ։ Օրգանական խառնուրդներ չպարունակող արծաթի նիտրատը լույսից չի քայքայվում։ Ջրածինը և այլ վրականգնիչներ արծաթի նիտրատի լուծույթից անջատում են արծաթ, իսկ հալոգենները՝ արծաթի համապատասխան հալոգենիդներ։ Արծաթի նիտրատը ստանում են արծաթի և ազոտական թթվի փոխազդմամբ։ Արտադրական արծաթի նիտրատը սովորաբար պարունակում է պղինձ։ Օգտագործվում է արծաթի մյուս միացությունների, լուսանկարչական նյութերի, հայելիների պատրաստման և արծաթապատման համար, նաև քիմիական անալիզում և բժշկության մեջ որպես հականեխիչ և դաբաղող նյութ («լյապիս»)։
Ծանոթագրություններ
Կատեգորիա:Նիտրատներ Կատեգորիա:Հականեխիչներ և ախտահանիչներ Կատեգորիա:Լուսանկարչական ռեակտիվներ
Սամցովո
Սամցովո (Самцово), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դորոգոբուժսկի շրջանի բնակավայրեր
Նադլակ
Նադլակ (Надлак), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Նադլակ գյուղում բնակվում էր 1 812 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Նովոարխանգելսկի շրջանի բնակավայրեր Կատեգորիա:Ուկրաինայի գյուղեր
Իրգանչաի
Իրգանչաի (ირგანჩაი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում ։
Դիրք
Գյուղը գտնվում է ծովի մակարդակից 1870 մետր բարձրության վրա։ Շրջկենտրոն Դմանիսից հեռու է 75 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2014 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դմանիսի շրջան
Ո՞ւր ես գնում, զինվոր
«Ո՞ւր ես գնում, զինվոր», 1985 թվականին Յուրի Երզնկյանի նկարահանած ֆիլմը՝ Ազատ Գասպարյանի գլխավոր դերակատարմամբ։
Սյուժե
Երբ սկսվում է պատերազմը, Օհանյանների տոհմից վեց տղամարդիկ ծառայությունն սկսում են նույն գումարտակում։ Ընկնելով Ռուսաստանի արևելքը՝ գյուղացիները ստիպված են լինում սովորել ոչ միայն ռազմական գործը, այլև ռուսերենը։ Օհանյանների խումբը մասնակցում է պատերազմական գործողություններին, սակայն որքան դեպի արևմուտք են գնում նրանք, այնքան պակասում է նրանց թիվը. Բեռլին են հասնում միայն երկուսը՝ Եղիշն ու Դերենիկը։ Եվ հիմա, երբ պատերազմն արդեն ավարտվել է, Եղիշ Օհանյանը վերադառնում է Հայաստան՝ իր հետ տանելով իր գնդի զոհված ծառայողներից մեկի դստերը, ում որդեգրել էր։
Դերասանական անձնակազմ
Դրվագներում - Հրայր (Գեորգի) Կարապետյան, Կարեն Ջանիբեկյան, Սվետլանա Տուրովա, Վլադիմիր Վոլկով, Վիկտոր Տարասով, Յուրի Ստուպակով, Յուրի Կոզյուչից, Վալերի Սմեցկոյ, Զոյա Բելոխվոստիկ, Պյոտր Յուրչենկով, Վալենտին Բելոխվոստիկ, Մ. Զիմինա, Ալեքսանդր Տիմոշկին
Արտաքին հղումներ
Կատեգորիա:1985 ֆիլմեր Կատեգորիա:Յուրի Երզնկյանի ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր
No-One but You (Only the Good Die Young)
Սա խմբի միակ երգն է, որը ձայնագրվել է Ֆրեդիի մահից հետո՝ առանց այլ արտիստների ներգրավման։ Վոկալային հատվածը կատարել են կիթառահար Բրայան Մեյը (երգի հեղինակ) և թմբկահար Ռոջեր Թեյլորը։ Ներկա մահին սա բաս կիթառահար Ջոն Դիքոնի վերջին ստուդիական ձայնագրությունն է, ով Ֆրեդի Մերկուրիի մահից հետո որոշեց լքել շոու բիզնեսը ։
Երգը թողարկվել է երկու տարբերակով՝ որպես Queen Rocks ալբոմի եզրափակիչ երգ, ինչպես նաև որպես առանձին սինգլ։ Երգի համար տեսահոլովակ է նկարահանվել։
Ստեղծման պատմություն
Այն գրվել է Բրայան Մեյի նոր սոլո նախագծի համար, որը հետագայում թողարկվել է իր Another World ալբոմում։ Հետաքրքիր է, որ երգի վրա աշխատելու սկզբում Մեյը դեմոձայնագրություն է ուղարկել Թեյլորին, վերջինս այն արկղի մեջ է դրել և մոռացել դրա մասին։ Ավելի ուշ նա լսել է նյութը և որոշել է, որը երգը կարող է հնչել այլ որակով, ավելի կոնկրետ՝ որպես Քուին խմբի երգ։ Նա առաջարկեց ավելի դանդաղեցնել երգի տեմպը և տեքստի որոշ հատվածներում փոփոխություններ կատարել, որպեսզի ունկնդրի ուշադրությունը չկենտրոնանա միայն Ֆրեդի Մերկուրիի մահվան վրա։ Դա, ի վերջո, թույլ տվեց ընդլայնել երգի իմաստը՝ նրան նոր խորություն հաղորդելով։
Ստեղծագործությունների ցանկ
Որոշ երկրներում « Tie Your Mother Down »-ին փոխարինել է « Princes of the Universe »-ը։
Քերրի Էլլիսի տարբերակ
2004 թվականին Բրայան Մեյը՝ թատրոնի դերասանուհի Քերիի Էլլիսի հետ միասին աշխատում է «No-One but You»-ի այլ տարբերակի վրա, որը նախատեսվում էր օգտագործել «We Will Rock You» մյուզիքլի շրջանակներում։ Մյուզիքլում Քերիի Էլլիսը այն կատարում է այն բանից հետո, երբ բոհեմի ներկայացուցիչները գոռում են այն արտիստների անունները, ովքեր մահացել են իրենց ծաղկման տարիներն ապրելու ժամանակ։ Երգի այս տարբերակը հասանելի է ներբեռման համար Քուին խմբի պաշտոնական կայքում։
Ձայնագրման մասնակիցներ
Sphere Studios, Olympic Studios և Allerton Hill ստուդիաներում ձայնագրված երգ՝
Air Studios ստուդիայում Lydhurst Hall-ում ձայնագրված նվագախումբ
Արտաքին հղումներ
Կատեգորիա:Երգեր այբբենական կարգով Կատեգորիա:Քուին խմբի երգեր Կատեգորիա:Բրիտանական երգեր
Թայփի
«Թայփի, կամ՝ Թռուցիկ հայացք պոլինեզիական կյանքին» (Typee: A Peep at Polynesian Life), արկածային գրականության դասական համարվող ամերիկացի գրող Հերման Մելվիլի՝ 1846 թվականի սկզբներին՝ 26 տարեկան հասակում հրատարակած առաջին երկը, որը մասամբ հիմնված է նրա անձնական փորձի վրա։ Բանն այն է, որ Մելվիլը 1842 թվականին մի որոշ ժամանակ պատանդ է եղել Խաղաղ օվկիանոսի Մարկիզյան կղզեխմբի Նուկու Հիվա (գրքում հիշատակված է «Նուկուհևա» անվանումով) կղզում։ Վեպի վերնագիրն առնչվում է այդ կղզու Թայ Փի Վայ (Tai Pi Vai) հովտին, որը ժամանակին կոչվել է Թայփի ։ Գրողի կենդանության օրոք այս վեպը համարվել է նրա երկերից առավել սիրվածն ու տարածվածը և հիմք է հանդիսացել, որ Մելվիլը «մարդակերների մեջ ապրած մարդու» համբավ ձեռք բերի։ 19-րդ դարում ընթերցողներից շատերի կարծիքով «Թայփի» վեպից հետո Մելվիլի՝ որպես գրողի, կարիերան թեքվել է դեպի վայրէջք, սակայն 20-րդ դարում նրա գրական ողջ ժառանգության նորովի բացահայտումից հետո պարզ է դարձել, որ, «Թայփի»-ն ընդամենը սկիզբն է դրել Մելվիլի գրողական կարիերայի, որի գագաթնակետը դարձել է 1851 թվականին լույս ընծայված «Մոբի Դիկ» վեպը։
Ամերիկացի հեղինակի երախայրիքը բարձր են գնահատել Հենրի Լոնգֆելոն, Ուոլթ Ուիթմենը, Նաթանիել Հոթորնը, Վաշինգտոն Իրվինգը և անվանի այլ գրողներ։